CELEX: 62014CN0131
Language: el
Date: 2014-03-21 00:00:00
Title: Υπόθεση C-131/14: Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 21 Μαρτίου 2014 — Malvino Cervati και Società Malvi Sas di Cervati Malvino κατά Agenzia delle Dogane και Agenzia delle Dogane — Ufficio delle Dogane di Livorno

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/11
            
         Αίτηση προδικαστικής αποφάσεως την οποία υπέβαλε το Corte suprema di cassazione (Ιταλία) στις 21 Μαρτίου 2014 — Malvino Cervati και Società Malvi Sas di Cervati Malvino κατά Agenzia delle Dogane και Agenzia delle Dogane — Ufficio delle Dogane di Livorno
   (Υπόθεση C-131/14)
   2014/C 194/13
   Γλώσσα διαδικασίας: η ιταλική
   
      Αιτούν δικαστήριο
   
   Corte suprema di cassazione
   
      Διάδικοι στην υπόθεση της κύριας δίκης
   
   
      Αναιρεσείοντες: Malvino Cervati και Società Malvi Sas di Cervati Malvino
   
      Αναιρεσίβλητες: Agenzia delle Dogane και Agenzia delle Dogane — Ufficio delle Dogane di Livorno
   
      Προδικαστικό ερώτημα
   
   Πρέπει οι κανονισμοί 1047/2001 (1) και 2988/95 (2) να ερμηνευθούν υπό την έννοια ότι απαγορεύεται και αποτελεί κατάχρηση δικαιώματος και συμπεριφορά συνιστώσα καταστρατήγηση η συμπεριφορά του κοινοτικού επιχειρηματία A (Malvi sas) ο οποίος, μη έχοντας πιστοποιητικό εισαγωγής ή έχοντας εξαντλήσει τη δική του ποσόστωση, αγοράζει συγκεκριμένες παρτίδες εμπορεύματος από τον άλλο κοινοτικό επιχειρηματία Β (Tonini Roberto & C. sas), ο οποίος με τη σειρά του τις απέκτησε από εξωκοινοτικό προμηθευτή (Bananaservice srl), μεταβιβασθείσες εντός τρίτου κράτους στον άλλο κοινοτικό επιχειρηματία Γ (L’Olivo Maria), ο οποίος, ικανοποιώντας τις προϋποθέσεις, απέκτησε πιστοποιητικό στο πλαίσιο της δασμολογικής ποσοστώσεως και, χωρίς να μεταβιβάσει το δικό του πιστοποιητικό, τις έθεσε σε ελεύθερη κυκλοφορία στην Ευρωπαϊκή Κοινότητα για να τις μεταβιβάσει, κατόπιν του εκτελωνισμού τους και έναντι προσήκουσας αμοιβής, κατώτερης του ειδικού δασμού για εισαγωγές εκτός δασμολογικής ποσοστώσεως, στον ίδιο επιχειρηματία B (Tonini Roberto & C. sas) ο οποίος, τέλος, τις πώλησε στον επιχειρηματία A (Malvi sas);
   
      (1)  Κανονισμός (ΕΚ) 1047/2001 της Επιτροπής, της 30ής Μαΐου 2001, για την καθιέρωση καθεστώτος πιστοποιητικών εισαγωγής και καταγωγής και για τον καθορισμό του τρόπου διαχειρίσεως των δασμολογικών ποσοστώσεων για τα σκόρδα που εισάγονται από τρίτες χώρες (ΕΕ L 145, σ. 35).
   
      (2)  Κανονισμός (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312, σ. 1).